Salinas de Trillo

Iste articlo tracta sobre Salinas de Trillo. Ta altros emplegos d'o termin «salina» se veiga Salina (desambigación).

Salinas de Trillo ye un lugar aragonés en o municipio de a Fueva, en a comarca de Sobrarbe y a provincia de Uesca. A suya población ye de 9 habitants (2011 «Salinas de Trillo» en a subpachina «Relación de unidades poblacionales» d'o Instituto Nacional de Estadística, consultada o 22 de marzo de 2012.).

Cheografía
Salinas se troba en as garras meridionals de o tozal de Sant Marcos (u «de Trillo»), en a cuenca d'o barranco d'o Salinar que ye afluent directo d'o río Cinca por a cuentra de Ligüerre. No fa parte d'a subcomarca natural d'a Fueva, anque dende a decada de 1960 os nuclios d'a redolada se troben incorporaus en o municipio de a Fueva. «Clamosa» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada l'1 d'aviento de 2010 Manimenos, de siempre s'ha puesto tener muita relación con os nuclios d'a Fueva propiament dita, en a que de Salinas se'n gosaba comprar a sal, y arribando dica a compartir tradicions liturchicas y relichiosas con os fovanos, como en ye la romería anyal ta'l santuario de Santa María de Bruís, a poquez kilometros en o costau de a Fueva de o tozal de Trillo.

Demografía

Toponimia
O nombre de Salinas dimana d'a expleitación de sal en o barranco d'o Salinar, que ye lo mas probable orichen de l'asentamiento en o lugar. L'augua de o dito barranco ye rica en minerals, y dende fa sieglos se tiene conoiximiento d'expleitacions salinas en a redolada. Un diapiro de materials triasicos de facies Keuper explica a salinización de l'augua d'este barranco (como en atras localidaz d'as sierras exteriors pirenencas a l'este d'a sierra de Sevil). Luisa María Frutos Mejías, María Carmen Chueca Diago, María Teresa Echeverría Arnedo, Francisco Pellicer Corellano, José Luis Peña Monné, et al.: Enciclopedia Temática de Aragón. Tomo V: Geografía. Ediciones Moncayo, 1987. p. 51. Os afloramientos de Keuper son tovos (erosionabilidat alta), y fan fácil a formación de foyas con acuiferos y suelos salinizaus.

S'ha puesto documentar o nombre como «Salillas» antes de 1717, «Salinas de Trillo» en a pachina oficial de l'achuntamiento d'a Fueva, consultada l'1 d'aviento de 2010. y ixo lo emparentaría con belaltros toponimos que se puede trobar en Chunzano, Nocito y Sesa.<ref name="BENITOíndice"> [https://web.archive.org/web/20130403013539/http://www.aragob.es/edycul/patrimo/etno/pueblos/indice.htm Índice de pueblos del Alto Aragón, el orígen de sus nombres]. Por Manuel Benito Moliner. Consultau l'1 d'aviento de 2010.</ref> A partir de 1717 ya pasa a nombrar-se «Salinas» y posiblement l'apelativo «de Trillo» dimana d'a suya pertinenza a lo municipio que teneba capital en Trillo (a poquet mas d'1 km de Salinas), fusionau en o municipio de Clamosa a partir de 1857. «Trillo» en a pachina «Alteraciones de los municipios en los Censos de Población desde 1842» d'o Instituto Nacional de Estadística, consultada l'1 d'aviento de 2010

Monimentos
A ilesia de salinas ye o suyo principal monimento; datada en o sieglo XII ye un templo romanico con abside semicircular y una estrcutura que recorda a la ilesia de Sant Chuan d'o Toledo d'a Nata, «Salinas de Trillo» en a pachina Arquivoltas.com, consultada l'1 d'aviento de 2010. a l'extrimo oposau de a Fueva. En a decada de 2000 s'ha restaurau a ilesia, y s'ha lempidau o contorno, derribando-se-ie cualques bordas y edificios que i heba, ta fer-la de millor admirar, anque tot ixo le ha dau un aspecto artificial de templo isolau que no ye o suyo aspecto historico natural.

En Salinas tamién existe un casal fortificau, deseparau de o gruixo d'a población, que ha nombre Casa Palacio''. Datau en o sieglo XVI, tiene una torre de base semicircular que serviba ta guardar millor defensa. Por a suya cronolochía, s'ha puesto emparentar con a epoca en a que tanto Salinas como Trillo feban parte d'a baronía de Monclús y con o beneplácito d'os barons sirvión ta base operativa de bellas mesnada bandosas en o conflictivo periodo d'as guerras de Ribagorza. Despoblados del antiguo municipio de Clamosa por Manuel Benito Moliner; consultau l'1 d'aviento de 2010. Pareix que en iste sentido, a presencia de o capitoste bandoso Lupercio Latrás estaría atestiguada en a localidat.

Imáchens

Fiestas
24 d'abril, romería ta'l santuario d'a Madama de Bruís.
25 d'abril, fiesta menor, fendo-le honras a Sant Marcos.
26 de chulio, Fiesta Mayor, fendo-le honras a Santa Ana. Calandario de fiestas en a pachina oficial de l'achuntamiendo d'A Fueva; consultada l'1 d'aviento de 2010.

Se veiga tamién
Ilesia de Santa María de l'Asumpción de Salinas de Trillo.

Referencias

Vinclos externos

Categoría:Localidaz d'Aragón con fiestas patronals ta santa Ana
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe